**Sajtóközlemény**

**Dátum:** 2020. november 16.

„Roto Patio Lift“: Kibővített vasalatprogram / Sokoldalú alkalmazás az emelő-toló rendszerekben / A modern Slim alumínium profilok három variációja / 150 kg-tól 400 kg-ig terjedő szárnytömegek / Opcionális „DesignLocking“-rúdzár / Nagyobb kényelem és jobb optika / Teljesítőképes központi zár / Új „Edelstahl Plus“ futómű / Fokozott korrózióvédelem és halk futás / A tartozékok széles palettája

**A Roto felértékeli az emelő-toló rendszereket**

***Leinfelden-Echterdingen - (rp)*** A nagy üvegfelületek trendje különösen a lakásépítésben könnyen megmagyarázható: az átláthatóság, világosság és természetközeliség iránti egyre erősebb igény tükröződik vissza benne. Míg a felhasználók számára fontos a megfelelő egyensúly az esztétika, az egyszerű használat, a funkcionalitás és a hosszú élettartam között, addig a gyártók számára a gazdaságos gyártás egy további fontos kritérium. Ez nem utolsósorban az emelő-toló rendszerekre is érvényes, ezáltal a tolórendszerek ágazatának „klasszikusára“ is. A gyártó „sokoldalúan alkalmazható vasalat“-ként pozicionálja az alumíniumprofilokhoz alkalmazható „Roto Patio Lift“ vasalatprogramját, amely most a „piaci és keresleti igényeknek megfelelve“ modern Slim-variációkkal, a központi zár design változatával és fokozott korrózióvédelemmel ellátott alternatívákkal bővül.

A választék most már 150 kg-tól 400 kg-ig terjedő szárnytömegekhez is alkalmas. Az eddigi 300 és 400 kg-hoz alkalmas normál kivitel mellett most már a termékpaletta a Slim-profilokhoz három megoldást is magában foglal. Az új vasalat alkatrészek kis beépítési mélysége lehetővé teszi a kis látszó szélességű profilok használatát. A max. 200 kg-os szárnytömegű változat akár 400 kg-os teherbírású futóműtartozék-szettel is felszerelhető.

Kapható hozzá az új „DesignLocking“-rúdzár, amely a tokkal egy síkban lévő záródarab és a rúdzáron lévő zárócsap kombinációja, ezáltal nem nyúlik bele az átjárási területbe. Az eredmény: nagyobb kényelem és jobb optika. A toknútba csavarozott záródarab esetében a mindenkori profiltól függően akár marásra sincs szükség. Mindezzel jelentős időmegtakarítás érhető el a gyártás során.

**További minőségi előnyök**

Ezenkívül a Roto a rúdzár általános teljesítőképességét emeli ki. Ez többek között a következőket jelenti: a sokféle ablak- és ajtóformátum megvalósíthatóságát (1.000 mm-től 3.100 mm-ig terjedő szárnymagasságok); ajtó mérettől a rúdzárak profilcilinderek fogadására alkalmasak; beépített csillapítók min. 300 kg tömegű szárnyakoz; egyszerű, gyors szerelés. Ezenkívül információs klip segítségével az egyéni céges logóval való ellátás is lehetséges.

További minőségi előnyként értékelendő az opcionális „Edelstahl Plus“ futómű, amely például a kiváló minőségű rozsdamentes acél golyós csapággyal és a speciális műanyagból készült kopásszegény futógörgőkkel tűnik ki. A normál kivitelhez képest (DIN EN 1670 és EN 13126 szerinti 5. osztály) a kritikus pontokban fokozott a korrózióvédelme, amely így hosszú távon is biztosítja a rendszer kifogástalan működését. A halk futás csendes tolást garantál zavaró zajok nélkül.

A „Patio Lift“-hez illő „Roto Line“-kilincsek felületkezelés nélkül is megvásárolhatók, így lehetővé téve a vevők számára az egyedi igényeknek megfelelő színek használatát is. Ráadásul a tartozékok széles palettája is rendelkezésre áll, amely magában foglal egy opcionális zárócsapot a résszellőztetéshez, a C sémához egy küszöbzáródarabot és a hozzá tartozó futóműbe beépített zárókampót és további biztosítékként egy ütköző puffert a tolószárny nyitási irányban történő fékezéséhez, valamint a „Lift 300“ és „Lift 400“ normál kivitelekhez való futómű alátámasztást. Mindezek igazolják a modern emelő-toló rendszerekhez tartozó vasalatprogramok sokoldalúságát.

**Képfeliratok**

A nagy üvegfelületek trendjében különösen a lakásépítésben az átláthatóság, világosság és természetközeliség iránti egyre erősebb igény tükröződik vissza. A gyártó „az emelő-toló rendszerekben sokoldalúan alkalmazható vasalat“-ként pozicionálja az alumíniumprofilokhoz alkalmazható „Roto Patio Lift“ vasalatprogramját, amely most modern Slim-változatokkal bővül.

**Fotó:** Roto **Roto\_Patio\_Lift\_AdobeStock.jpg**

A „Roto Patio Lift“ vasalatválaszték új alkatrészeihez tartozik egy új „DesignLocking“-rúdzár, amely a tokkal egy síkban lévő záródarab és a rúdzáron lévő zárócsap kombinációja, ezáltal nem nyúlik bele az átjárási területbe. Az eredmény: nagyobb kényelem és jobb optika..

**Fotó:** Roto **Roto\_Patio\_Lift\_Design\_Locking.jpg**

Új a „Roto Patio Lift“-választékban a három megoldás a Slim-profilokhoz. A vasalatalkatrészek kis beépítési mélysége lehetővé teszi a kis látszó szélességű alumíniumprofilok használatát, közli a gyártó. Ez egyformán érvényes a 150 kg, 200 kg és 400 kg tömegű emelő-toló szárnyakra is.

**Fotó:** Roto **Roto\_Patio\_Lift\_Getriebe\_Slim.jpg**

Az opcionális „Edelstahl Plus“ futómű további minőségi előnyként értékelendő, magyarázza a gyártó. Az új alkatrész például a kiváló minőségű rozsdamentes acél golyós csapággyal, a speciális műanyagból készült kopásszegény futógörgőkkel és a megnövelt korrózióvédelemmel tűnik ki.

**Fotó:** Roto **Roto\_Patio\_Lift\_Laufwagen\_Slim.jpg**

Nyomtatható – másolat kérésre.

**Kiadó:** Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de